http:///.www.springbokboek.co.za/admin.php Basil Stols boeke
Basil Stols se temas was altyd interessant en het wyd getref. Of hy nou 'n aangrypende liefdesverhaal vertel het of 'n polsende speurverhaal of ‘n spanningsverhaal was, Basil Stols het die kuns verstaan om sy lesers se aandag vas te vang en enduit te hou.
Hy het ook verskeie kortverhale vir tydskrifte asook vervolgverhale onder die name Leoni van Graan, Helene Groskopff en Naomi Weideman geskryf, terwyl van sy speurverhale ook deel van die KLUB 707 speurreeks is. Van die boeke was ook onlangs weer uitgegee. Hieronder is ‘n lys van Basil Stols se 20 boeke wat insluit:
Bedrieg my nie, my beminde, 1975 - Basil Stols
Die oortreders, 1979 - Basil Stols
Die verwoester - Basil Stols
Gevaarlik is jou hartstog,1979 - Basil Stols
Kulspel van die hart,1992 - Basil Stols
My seun sonder naam, 1967 - Basil Stols
`n Bruid vir Skuilhoek, 1969 - Basil Stols
Ook die naguil swyg, 1967 - Basil Stols
So lank hierdie nag - Basil Stols
Soek die donker man, 1967 - Basil Stols
Twee dokters, 1967 - Basil Stols
Vrees en die valsheid, 1978 (klub 707 speurverhaal) - Basil Stols
Vrou van skande - Basil Stols
Die leë wieg, 1980 - Basil Stols
Bestel boeke by ons aanlynwinkel : www.lizmarboeke.co.za
Vrees en die valsheid
Speurverhaal deur Basil Stols
deel van die KLUB 707 speurreeks
Hy trek sy skoene uit, rol sy broekspype hoog op, strooi ‘n hele pak skuimvlokkies uit op die water en klim in die bad om die mat skoon te trap.
Sweet slaan op sy voorkop uit en loop langs sy slape af en steeds bly die donker kol duidelik sigbaar. Uiteindelik gee by moed op, laat die water uitloop en tap omtrent tien keer skoon spoelwater in. Aan die einde van sy poging is die kol steeds sigbaar.
Hy gaan haal dieselfde handdoek waarmee by vroeër die dolk gehanteer het in die kombuis, gaan na die studeerkamer en werk die volgende twee uur om alle tekens van bloed in die vertrek te verwyder.
Toe Lou Jurgens die lyk van ‘n aantreklike vrou in sy studeerkamer ontdek, is dit net die begin van ‘n nagmerrieondervinding wat elke oomblik ingewikkelder en gevaarliker word.
Basil Stols verstaan die kuns om sy leser se belangstelling enduit te behou.
Bedrieg my nie, my beminde
verhaal deur Basil Stols
voorblad van die nuutstste uitgawe
Voorblad van die eertste uitgawe in 1975
liefdes /spanningsverhaal deur Basil Stols
‘n Dreigende rewolusie in Suid-Amerika en ‘n aartreklike Boerenooi wat op ongewone en avontuurlike wyse daarby betrokke raak, vorm die interessante en spannende elemente van Basil Stols se aangrypende verhaal.
Vir Leandra Potgieter word haar verblyf in Suid-Amerika nie net ‘n blye weersiens van ou en geliefde vriende nie, maar ‘n angswekkende intrige waaruit sy nie weer kan ontsnap nie. As sy haar weer kom kry, is sy besig met ‘n gevaarlike dubbelspel — ‘n spel wat duisende mense se lewens in die weegskaal plaas.
Leandra gee haar trou aan hierdie mense en haar hart aan hulle blonde nasionale sokkerheld — Eduardo de la Covas. Saam beplan hulle, saam veg hulle vir die nuwe Argentinië. In sy sterk arms vergeet sy van haar beeldskone vriendin, Tia Melendez... Tia wat op sy liefde geregtig is. Vergeet sy dat die uur van rekening met elke hartklop onvermydelik nader kom.
‘n Liefdesverhaal vol aksie en spanning soos net Basil Stols dit kan vertel.
In So lank hierdie nag word 'n onskuldige man verdink van die moord op sy vrou en haar minnaar. Hy vlug in ‘n poging om sy onskuld te bewys, maar die polisienet trek onverbiddelik nouer om hom toe.
Die verwoester handel oor 'n aspirant skrywer wat terugkeer na die dorp van sy jeug. Intussen het alles hier verander. Hy en sy mooi vrou word vasgevang in 'n boosheid wat hulle kan vernietig.
Basil Stols sorg dat die spanning in albei verhale snaarstyf gespan bly.
Lees ook Drif (deur Lindeque de Beer saamgestel ) vir kort spookstories deur Basil Stols - "Man sonder hart"
Die leë wieg - Basil Stols
1980 uitgegee deur Fiësta films (Edms) Bpk
“Daar staan Simon se wieg nog steeds,” sê Hester de la Guerre, “die wieg van Mon Repos.” Ek sal my kamer aan hom en Naomi afgee sodra hulle getroud is.”
Tertius en Fleur kyk gelyktydig na die wieg. Daar is afguns en woede in hul oë.
“Vyf geslagte van die De la Guerre’s is in daardie wieg grootgemaak,” vervolg Hester.
“Vyf Simons, sy erfgename van Mon Repos. Die volgende Simon sal dieselfde wees ...”
Hulle kyk na die ouer vrou, en besef meteens geskok dat sy hulle doelbewus na hierdie vertrek met sy leë wieg gebring het.... met watter doel?
Die oortreders - Basil Stols
Lys van boeke in jaar van uitgawe:
1967 - My seun sonder naam - Basil Stols
1967 - Ook die naguil swyg - Basil Stols
1967 - Soek die donker man - Basil Stols
1967 - Twee dokters, - Basil Stols
1969 - `n Bruid vir Skuilhoek - Basil Stols
1975 - Bedrieg my nie, my beminde - Basil Stols
1978 - Vrees en die valsheid, (klub 707 speurverhaal) - Basil Stols
1979 - Die oortreders - Basil Stols
1979 - Gevaarlik is jou hartstog- Basil Stols
1980 - Die leë wieg, - Basil Stols
1992 - Kulspel van die hart- Basil Stols